Diari Oficial de la Generalitat Valenciana


Sumari del DOGV 3020, del 24-06-1997 (1997/8451)

ORDRE de la Conselleria d'Ocupació, Indústria i Comerç, de 16 de juny de 1997, per la qual s'estableix un programa d'ajudes als treballadors i treballadores residents a la Comunitat Valenciana inclosos en els sistemes especials de fruites i hortalisses i conserves vegetals del règim general de la Seguretat Social.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3020

Data del DOGV
:   24-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8451


Data del document
:   16-06-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de la Conselleria d'Ocupació, Indústria i Comerç, de 16 de juny de 1997, per la qual s'estableix un programa d'ajudes als treballadors i treballadores residents a la Comunitat Valenciana inclosos en els sistemes especials de fruites i hortalisses i conserves vegetals del règim general de la Seguretat Social.  
La Llei de Pressupostos de la Generalitat Valenciana inclou entre els seus crèdits autoritzats una línia de subvenció destinada a l'establiment d'un programa d'ajudes a favor dels treballadors i treballadores inclosos en els sistemes especials de fruites i hortalisses, la regulació dels quals per a l'exercici de 1996 es va establir en l'Ordre de la Conselleria de Treball i Afers Socials, de 20 de maig de 1996 (DOGV núm. 2.761, de 6 de juny de 1996) i que té com a antecedent normatiu, pel que fa al règim dels Convenis Especials de Cotització l'Ordre del Ministeri de Treball i Seguretat Social, de data 25 de gener de 1996 (BOE de 12 de febrer de 1996), per la qual es regula la subscripció de convenis especials amb la Seguretat Social per part de treballadors / res de temporada inclosos en els sistemes especials de fruites i hortalisses i conserves vegetals del règim general de la Seguretat Social.  
D'acord amb l'esmentada disposició ministerial i les previsions de despesa de la Llei de Pressupostos per a l'exercici de 1997, aquesta ordre estableix per a aquest exercici el programa d'ajudes destinades a subvencionar els costos dels Convenis Especials, que determinats treballadors i treballadores del sector reprenguen l'any 1997 o, si s'escau, aquells que no el tenien subscrit l'any 1996 el subscriguen el 1997, i que de la mateixa manera que l'any anterior, han de centrar-se en aquells que per raons d'edat es troben més pròxims a l'edat ordinària de jubilació i que tinguen una situació econòmica més precària; i s'exigeix d'altra banda un període mínim de 10 anys de cotització o el seu equivalent a l'efecte de la pensió de jubilació.  
En virtut d'això, de conformitat i fent ús de les atribucions que m'atorguen l'article 35 de la Llei de Govern Valencià, l'article 47.11 de la Llei d'Hisenda Pública Valenciana i la resta de disposicions de general aplicació:  
ORDENE  
Article 1. Objecte de les ajudes. Dotació pressupostada  
El Pla d'Ajudes destinades als treballadors i les treballadores inclosos en els sistemes especials de fruites i hortalisses i conserves vegetals del règim general de la Seguretat Social, establit en l'àmbit territorial de la Comunitat Valenciana, a través de l'Ordre de la Conselleria de Treball i Afers Socials, de 20 de maig de 1996, es regula per a aquest exercici d'acord amb aquesta ordre.  
La dotació pressupostada per a l'exercici de 1997 es xifra en 94.633.462 de pessetes a càrrec de la línia de subvenció genèrica 407/000/97, del programa pressupostari 315.10.  
Article 2. Requisits objectius i subjectius dels beneficiaris  
Els destinataris de les ajudes hauran de reunir els següents requisits:  
1. Tenir subscrit el Conveni Especial de Cotització, regulat en l'Ordre del Ministeri de Treball i Seguretat Social, de 25 de gener de 1996 (BOE de 12 de febrer de 1996).  
2. Acreditar en el moment de la subscripció o represa de l'esmentat conveni especial, almenys 10 anys de cotització o un període equivalent, en qualsevol dels règims de la Seguretat Social amb còmput recíproc de quotes.  
3. Tenir en el moment de la sol·licitud de les ajudes 60 o més anys d'edat.  
4. Mancar de rendes de qualsevol naturalesa o procedència que, en el còmput anual i referides a la unitat familiar, no superen el SMI vigent, per cadascun dels seus membres.  
Article 3. Quantia de les ajudes  
L'import de les ajudes, amb caràcter general, serà el 90% del cost del Conveni Especial de Cotització, i es referirà a les quotes del període comprés entre l'1 de gener i el 31 d'octubre de 1997.  
L'esmentat import serà del 100% del cost, referit, així mateix, al període indicat en el paràgraf anterior, i atendrà les circumstàncies d'edat i la situació econòmica dels sol·licitants següents:  
a) Sol·licitants d'edat igual o superior a 64 anys en el moment de la sol·licitud.  
b) Sol·licitants, la unitat familiar dels quals acredite rendes en tributació conjunta o per separat, i fent referència a cadascun dels membres, inferiors al 75% del SMI vigent en el moment de la sol·licitud.  
La concessió de les ajudes es condiciona en qualsevol cas a la consignació pressupostària existent i no es podran concedir ajudes que excedisquen de l'esmentat límit. Quan com a resultat de les ajudes concedides, s'haja esgotat la dotació pressupostària o siga insuficient per a atendre noves sol·licituds, es publicarà en el Diari Oficial de la Generalitat Valenciana la desconvocatòria de les ajudes que regula aquesta ordre, d'acord amb el que preveu l'article 47.11.c) de la Llei d'Hisenda Pública Valenciana.   
Article 4. Procediment, sol·licitud i termini  
El procediment de les ajudes regulades en aquesta ordre s'iniciarà amb la sol·licitud prèvia de les persones interessades, segons el model annex, a la qual necessàriament caldrà adjuntar la documentació següent:  
a) Documentació necessària dels sol·licitants que no tinguen concedides ajudes l'any 1996.  
1. DNI del sol·licitant.  
2. Còpia del Conveni Especial subscrit amb la Tresoreria de la Seguretat Social.  
3. Certificat de vida laboral que acredite 10 anys de cotització o un període equivalent.  
4. Última declaració-liquidació del IRPF, de tots els membres de la unitat familiar del sol·licitant el termini de presentació de les quals en període voluntari haja vençut.  
5. Fitxa de manteniment de tercers degudament formalitzada, en l'imprès que es facilitarà a aquest efecte.  
b) Documentació que hauran d'aportar els qui resulten beneficiaris de les ajudes pel mateix concepte en l'exercici de 1996 i que reprenguen el Conveni Especial el 1997:  
1. Còpia autèntica de la sol·licitud de represa que fa referència el paràgraf segon de l'article 9 de l'Ordre del Ministeri de Treball i Afers Socials, de 25 de gener de 1996, i resulte de la qual que la sol·licitud va ser presentada dins del mes següent al cessament de l'activitat  
2. Última declaració-liquidació del IRPF, el termini de presentació de la qual en període voluntari haja vençut.  
3. Fitxa de manteniment de tercers degudament emplenada, en l'imprès que es facilitarà a aquest efecte, en el cas que es desitge modificar l'anteriorment aportada.  
Les sol·licituds es podran presentar individualment o col·lectivament a través d'associacions o d'organitzacions sindicals a l'efecte de seguir els tràmits administratius, sense perjudici que s'atorgue la representació per a l'ingrés de quotes a què es refereix l'article 6.2 de l'Ordre del Ministeri de Treball i Seguretat Social, de 25 de gener de 1996; i en aquest hom s'ajustarà al que disposen els articles 7 i 8 d'aquesta ordre.  
Les persones interessades practicaran la representació atorgada, d'acord amb el que disposa l'article 32 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds i la documentació pertinent s'adreçaran a les direccions territorials de la Conselleria d'Ocupació, Indústria i Comerç, Àrea de Treball, Servei de Relacions Laborals de la província de residència dels sol·licitants, i es podran presentar en qualsevol dels llocs que preveu l'article 38.4 de la Llei 30/1992, esmentada en l'anterior apartat.  
El termini de presentació de sol·licituds i la documentació finalitzarà el 30 d'octubre de 1997.  
Article 5. Tramesa d'expedients, resolució i recursos  
Les direccions territorials de la Conselleria d'Ocupació, Indústria i Comerç, Àrea de Treball, trametran, juntament amb l'informe de compliment de les obligacions formals, les sol·licituds i la documentació a la Direcció General de Treball en el termini de deu dies des que l'expedient estarà complet.  
Si de l'examen de l'esmentada documentació s'observara la falta d'algun document dels especificats en l'article 4, reclamaran al sol·licitant que, en el termini de deu dies, els aporte, amb l'advertiment que en el cas contrari, s'arxivarà l'expedient sense cap més tràmit.  
Les sol·licituds col·lectives seran tramitades en un sol expedient i assoliran l'efecte de l'arxiu d'actuacions respecte d'aquells sol·licitants que no reunisquen la documentació completa. En aquestes es designarà un únic compte bancari, al qual es lliuraran els pagaments corresponents.  
La competència per a la concessió de les ajudes es delega en el director general de Treball, el qual dictarà la resolució escaient per delegació del conseller d'Ocupació, Indústria i Comerç, en un termini màxim de tres mesos, comptats a partir de la data de la sol·licitud.  
Transcorregut l'esmentat termini sense que hi haja recaigut resolució expressa, la sol·licitud s'entendrà desestimada d'acord amb l'article 43.2.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les resolucions del director general de Treball esgotaran la via administrativa, i seran susceptibles de recurs contenciós administratiu en el termini de dos mesos, des de l'endemà de la notificació davant el Tribunal Superior de Justícia de la Comunitat Valenciana, Sala Contenciosa Administrativa. Amb caràcter previ, ha de comunicar-se la interposició de l'esmentat recurs a la Direcció General de Treball, de conformitat amb l'article 110.3 de la Llei de Règim Jurídic de les Administracions Publiques i del Procediment Administratiu Comú.  
Article 6. Procediment de pagament de les ajudes i justificació  
Les resolucions de concessió condicionaran el pagament de les ajudes al compliment per part dels beneficiaris de les seues obligacions, que dimanen dels Convenis Especials de Cotització subscrits, i es podran efectuar pagaments parcials després de la justificació prèvia de l'ingrés de quotes en la Tresoreria de la Seguretat Social.  
Podrà, així mateix, procedir-se al pagament seguint el procediment de bestretes establit en l'article 47 bis 1.a) del Text Refós de la Llei d'Hisenda Pública de la Generalitat Valenciana de la següent forma:  
1. El 40% de l'import de la subvenció concedida podrà lliurar-se immediatament al moment de la notificació de la resolució de concessió, en concepte de bestreta. Prèviament caldrà garantir l'import anticipat, mitjançant la constitució d'un aval bancari a favor de la Generalitat Valenciana.  
2. El 20% es lliurarà una vegada el beneficiari justifique el pagament de quotes del Conveni Especial per l'import de la quantitat anticipada. L'aval podrà ser cancel·lat una vegada justificada la segona bestreta concedida.  
3. El 40% restant es lliurarà després de la justificació prèvia del pagament de quotes corresponents a la totalitat del període de Conveni Especial que se subvenciona.  
Per a la modificació dels percentatges i el tipus de garanties exigides en l'apartat anterior, la concessió de les subvencions requerirà un acord del Consell a proposta del conseller d'Ocupació, Indústria i Comerç.  
Article 7. Representació per a l'ingrés de quotes per la Conselleria d'Ocupació, Indústria i Comerç  
La Conselleria d'Ocupació, Indústria i Comerç, en les resolucions i, si s'escau, en els acords del Consell, que concedisquen el 100% del cost del Conveni Especial, podrà assumir la representació a l'efecte previst en l'article 6.2 de l'Ordre del Ministeri de Treball i Seguretat Social, de 25 de gener de 1996.  
L'esmentada representació implicarà que la Conselleria d'Ocupació, Indústria i Comerç s'obligarà a l'ingrés en període voluntari en la Tresoreria de la Seguretat Social de les quotes vençudes corresponents al període subvencionat als beneficiaris.  
En el supòsit regulat en aquest article, la representació haurà de ser sol·licitada expressament per la persona interessada i serà potestatiu per a la Conselleria d'Ocupació, Indústria i Comerç l'assumpció d'aquesta, que es farà, si s'escau, en la resolució de concessió de les ajudes.  
Amb una antelació mínima d'un mes del venciment de qualsevol de les quotes del Conveni Especial subvencionat, la Conselleria d'Ocupació, Indústria i Comerç podrà renunciar a la representació assumida mitjançant la resolució del director general de Treball, i es notificarà als beneficiaris representats, sense perjudici de mantenir els termes de la subvenció, per al pagament de les quals se seguiran els procediments habituals de justificació prèvia des d'aquest moment, contra l'esmentada resolució es podrà interposar els recursos esmentats en l'article 5.  
Article 8. Representació per a l'ingrés de quotes per part de la Conselleria d'Ocupació, Indústria i Comerç  
Si la representació a què es refereix l'article anterior, l'assumiren persones jurídiques públiques, alienes a la Generalitat Valenciana, el procediment de sol·licitud, concessió i pagament se seguirà amb aquests representants, en nom dels beneficiaris que representen.  
El representant, a més de la documentació exigida en l'article 4, respecte de tots i de cadascun dels beneficiaris per als quals sol·licita la subvenció, tret de la designació de compte d'ingrés, que serà únic, caldrà aportar un document fefaent en què aquestes conferisquen expressament la representació a l'efecte indicat, i a més l'acord de l'òrgan competent per acceptar i assumir voluntàriament aquesta.  
Article 9. Seguiment i control de les ajudes. Revocació per incompliment de les seues condicions  
L'incompliment del que disposa aquesta ordre, en les resolucions i / o acords de concessió, així com de les obligacions que tenen els destinataris derivades del que preceptua l'ordre ministerial reiteradament esmentada, i dels Convenis Especials subscrits, determinarà l'obertura d'un expedient contradictori, en el qual es podran revocar totalment o parcialment les ajudes concedides i ordenar-se el reintegrament de les quantitats percebudes a la Tresoreria de la Generalitat Valenciana.  
La Direcció General de Treball establirà les mesures necessàries, de control i seguiment de les ajudes concedides, i podrà demanar la col·laboració de la Inspecció de Treball i Seguretat Social i de les entitats gestores de la Seguretat Social en l'àmbit de les esmentades mesures.  
DISPOSICIÓ TRANSITÒRIA  
Les sol·licituds que, havent entrat dins del termini i en la forma escaient, durant l'exercici de 1996, sobre les quals no haguera recaigut una resolució expressa, o bé aquesta és objecte de revisió, bé d'ofici o bé a instància de part, es resoldran d'acord amb l'establit en l'Ordre de la Conselleria de Treball i Afers Socials, de 20 de maig de 1996.  
DISPOSICIÓ DEROGATÒRIA  
Amb les excepcions regulades en la disposició transitòria anterior, queda derogada a tots els efectes l'Ordre de la Conselleria de Treball i Afers Socials, de 20 de maig de 1996 (DOGV núm. 2.761, de 3 de juny de 1996).  
DISPOSICIONS FINALS  
Primera  
S'autoritza la Direcció General de Treball perquè resolga totes les qüestions d'índole general que s'hi susciten, així com perquè done les instruccions necessàries per a l'execució d'aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana i tindrà efectes des del dia 1 de gener de 1997.  
València, 16 de juny de 1997  
El conseller d'Ocupació, Indústria i Comerç,  
DIEGO SUCH I PÉREZ  
Annex  
Sol·licitud d'ajudes destinades a subvencionar el cost de convenis especials de cotització a la Seguretat Social, dels sistemes especials de fruites i hortalisses i conserves vegetals del règim general de la Seguretat Social. (O.O.E.W.X. 25 de gener de 1996).  
FULL NÚM. 1  
Expte: 4\_ \_ A\_ \_ \_/97  
1. SOL·LICITUDS INDIVIDUALS NIF  
1.1 COGNOMS:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
1.2 NOM:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
1.3 NÚM. AFILIACIÓ S.S.\_\_\_\_\_\_/\_\_\_\_\_\_\_\_\_\_\_\_\_\_\_\_  
1.4 ADREÇA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NÚM.\_\_\_\_\_\_\_\_  
1.5 LOCALITAT:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
1.6 PROVÍNCIA:\_\_\_\_\_\_\_\_\_\_\_\_\_\_\_\_\_\_\_CP\_\_\_\_\_\_\_\_\_\_\_\_\_  
1.7 TELÈFON:\_\_\_\_/\_\_\_\_\_\_\_\_\_\_\_\_\_\_\_  
2. SOL·LICITUDS COL·LECTIVES A TRAVÉS DE REPRESENTANT  
2.1 NOM/RAÓ SOCIAL:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
2.2 CIF./ NIF \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
2.3 ADREÇA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_NÚM\_\_\_\_\_\_\_  
2.4 LOCALITAT:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
2.5 PROVÍNCIA:\_\_\_\_\_\_\_\_\_\_\_\_\_\_\_\_\_\_\_CP\_\_\_\_\_\_\_\_\_\_\_\_\_\_   
2.6 TEL.\_\_\_\_/\_\_\_\_\_\_\_\_\_\_\_\_\_ FAX:\_\_\_\_/\_\_\_\_\_\_\_\_  
2.7 RESPONSABLE:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
2.8 CARÀCTER DE LA REPRESENTACIÓ:  
2.8.1 REPRESENTACIÓ PER A TRÀMITS ADMINISTRATIUS\_\_\_\_\_\_  
2.8.2 REPRESENTACIÓ PER A INGRÉS DE QUOTES \_\_\_\_\_\_  
(Marqueu amb una X l' Opció Elegida)  
OMPLIU EL FULL 2  
SOL·LICITUD  
El sotasignat declara que són certes les dades i els documents aportats i per això estima trobar-se inclòs entre els beneficiaris de les ajudes establides en l'Ordre de la Conselleria d'Ocupació, Indústria i Comerç de \_\_\_\_\_\_\_\_\_\_\_\_\_\_\_\_\_(DOGV de \_\_\_/\_\_\_\_\_/\_\_\_\_)  
En virtut d'això, SOL·LICITA que se li concedisca una subvenció per l'import corresponent; del cost del /ls Conveni/s Especial/s aportat/s i que ascendeix a la quantitat de PTA\_\_\_\_\_\_\_\_\_\_\_\_, per al període de \_\_\_\_/\_\_\_\_/\_\_\_\_ a \_\_\_/\_\_\_\_/\_\_\_\_.  
Reprén el conveni SÍ  
NO  
A València, \_\_\_\_ d \_\_\_\_\_\_\_\_\_\_\_\_\_\_\_\_de 1997.  
La sol·licitud següent sols es formalitzarà en el cas que es demane representació per a l'ingrés de quotes a la Conselleria d'Ocupació, Indústria i Comerç. Exclusivament per a sol·licituds individuals.  
SOL·LICITE  
Que se m'accepte la representació en nom de la persona jurídica pública Generalitat Valenciana, Conselleria d'Ocupació, Indústria i Comerç, a què es refereix l'art. 6.2 de l'Ordre Ministerial de 25 de gener de 1996 (BOE de 12.02.96) a l'efecte d'ingressar quotes corresponents al període per al qual he sol·licitat una subvenció; i que atorga en aquest acte expressament l'esmentada representació.  
A \_\_\_\_\_\_\_\_\_\_\_\_\_\_, \_\_\_\_\_\_d \_\_\_\_\_\_\_\_\_\_\_\_\_\_\_\_\_de 1997.  
Sr. Cap de l'Àrea de Treball. Direcció Territorial de la Conselleria d'Ocupació, Indústria i Comerç.  
IL·LM. SR. DIRECTOR GENERAL DE TREBALL .   
FULLA N.º 2  
Fulla n.º 2.1  
RELACIÓ DE TREBALLADORS/ES INCLOSOS EN LA SOL·LICITUD COL·LECTIVA SOL·LICITADA PER\_\_\_\_\_\_\_\_\_\_\_\_\_\_\_\_\_\_\_\_\_EN DATA \_\_\_/\_\_\_/\_\_\_\_\_7 Total ròssec/ Total \_.\_\_\_\_\_\_\_\_\_\_\_\_\_\_\_ \_\_\_\_  
Aquesta sol·licitud inclou un total de\_\_\_\_\_ treballadors/es, en \_\_\_ fulls correlatius, i se sol·licita la subvenció del cost de les quotes dels convenis especials subscrits, fins al dia 31.10.1996, i ascendeix el total a la quantitat d \_\_\_\_\_\_\_\_\_\_\_\_\_\_\_\_\_\_\_\_\_\_pta.  
\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_de 1997